**Народно читалище „ ЗОРА-2001“ с.Мламолово ,общ. Бобов дол**

e-mail: [chitalishte\_zora2001@abv.bg](mailto:chitalishte_zora2001@abv.bg) тел: 0888893938

ДОКЛАД

***За дейността на НЧ „ ЗОРА – 2001“ с. Мламолово***

През изминалата 2023 година „ ЗОРА – 2001“ реализира следните самостоятелни прояви :

21.01.2023г.

В НЧ „ Зора-2001“,с. Мламолово тържествено се отбеляза празника

„ Бабин ден“. Чит. секретар Вяра Георгиева направи възстановка на обичая.

Вяра поздрави всички присъстващи, разказа им за обичая. Жените от селото взеха активно участие във възстановката. Изявиха се като кулинарки. Всички много се забавляваха.

14.02.2023г.

Отбелязваме деня на лозаря.

В НЧ „ Зора-2001“ този ден се отбеляза с танци , дегустиране на вино и богата трапеза.

Всички много се забавляваха.

26.02.2023г.

Сирни Заговезни.

Един от традиционните ритуали на този ден е искането на прошка.

Целият ден е отдаден на забавления.

Така посрещнаха празника в НЧ „ Зора-2001“ със забавления и пресъздаване на обичая.

03.03.2023г. ТКНХ „ Асарско гиздило“ взе участие в гр. Бобов дол в НЧ „ просвета“ по случай националния празник на РБ.

Те поздравиха присъстващите със своята китка от хора.

04.03.2023г.

Осмомартенско тържество на с. Мламолово организирано от НЧ „ Зора-2001“

8-ми март е международния ден на жената, ден, в който можем да срещнем много усмихнати жени , с много красиви букети в ръка.

17.03.2023г.

НЧ „ Зора-2001“ получи своето поредно дарение. Жител на с. Мламолово дари на читалището автентична носия, която ще краси етнографската сбирка.

30.03.2023г.

В НЧ „ Зора - 2001“ фирма „ Мастър Шеф Хоум“ представи иновативен и здравословен начин за приготвяне на домашна храна. Тъй като жителите на селото са големи кулинари останаха силно впечатлени от презентацията. Още веднага, на същата вечер се похвалиха на чит. секретар , че показаните рецепти са одобрени от техните семейства.

Този ден в читалището беше одобрен като „ вкусен ден“

27.03.2023г.

Поредното красиво и стойностно дарение . Етнографската сбирка на НЧ „ Зора-2001“ ще бъде дом за две прекрасни носии.

За Читалището ни е гордост да пази такива съкровища.

31.03.2023г.

По случай предстоящия Великден ,дечицата от ДГ „ Миньор“ , гр. Бобов дол

дариха на Читалището своите ръчно изработени Великденски картини.

Тази пъстроцветна изложба показва колко пъстра е и самата детска градина.

В НЧ „ Зора-2001“ с. Мламолово вече витае Великденския дух.

05.04.2023.г.

Колко е Великденско !

Днес пред НЧ „ Зора-2001“ с. Мламолово децата от втори клас от ОУ „ Н. Вапцаров“,

гр. Бобов дол предадоха Великденския дух с ръчно изработена великденска украса.

Те старателно украсиха градинката пред Читалището.

Нашето Читалище се гордее с децата си.

29.04.2023г. Поредното отличие за ТКНХ „ Асарско гиздило“ към нашето читалище

„ Зора-2001“ .

Танцовият клуб взе участие във фестивала „ Веселие в Елена“ гр. Елена и спечели първо място . Това е награда и за цялото село.

05.05.2023.г. Днес прекрасните дечица от СУ „ Хр. Ботев“ , гр. Бобов дол посетиха етнографската сбирка на Читалището ни .

Учениците неуморно задаваха въпроси за многобройните експонати.

Чит. секретар Вяра Георгиева на драго сърце им разказа за експонатите и тяхното предназначение.

12.05.2023г.

Истински повод за гордост .

Истински празник за с. Мламолово.

Днес 12.05. 2023г., бе откриването на третия фолклорен фестивал „ Зелен ми , Зелен Гергьовден“ посветен на 100 години Читалищна дейност, Мламолово грейна с багрите, ритъма и настроението на празничното събитие.

Благодарение на фолклорните изпълнители и прекрасните носии селото ни разцъфтя празнично.

Каквото и да правите , правите го от сърце , както го направиха всички участници в нашия фестивал.

Гордеем се!

01.06.2023г.

Днес е международния ден на детето.

По този повод чит. секретар събра всички дечица от селото и им спретна страхотни забавления. Боядисваха , рисуваха , оцветяваха , лепяха…..

Дори родителите на дечицата се върнаха в детските си години.

Играхме много , игри в което забавлението беше гарантирано.

02.06.2023г.

Открит урок по родолюбие . Дечицата от селото се бяха събрали пред читалището ни на открит урок по родолюбие.

Подробно говорихме за днешния ден , защо е денят на Ботев и кой е Христо Ботев.

Случи се така , че по - големите дечица учеха по- малките на история.

24.06.2023г.

Днешното утро е по различно от останалите ,защото във въздуха витае лечебната сила на билките.

ЕНЬОВДЕН Е !

Както всяка година на този ден , така и тази , група от селото се запъти още по изгрев слънце към поляните , за да се докосне до лечебната сила на билките.

Набрахме си билки и си ги занесохме в къщи.

06.07.2023г.

БНР- Благоевград беше на гости на НЧ „ Зора – 2001“ .

Останаха очаровани от нашата етнографска сбирка , за която с много любов се грижи чит. секретар Вяра Георгиева.

08.07.2023г.

Поредното отличие на ТКНХ „ Асарско гиздило“ при НЧ „ Зора-2001“ с. Мламолово.

Те покориха и морската сцена в гр. Китен . Взеха участие във Фестивала „ Фолклорна плетеница“ , с което допринесоха за опазване и популяризиране на традиционната култура.

Отличието добавиха към своята стена от грамоти и статуетки.

20.07.2023г.

В този типично земеделски район хората и днес тачат поминъка на дедите си и затова превръщат началото на жътвата в истински празник. Той е посветен на земята , на хляба и на труда на хората.

Така отбелязахме днешния празник „ Жътва“ и ние от НЧ „ Зора-2001“

19.08.2023г.

Днес 19.08.2023г. , на традиционния събор на родовете в с. Мламолово , ТКНХ „ Асарско гиздило“ при НЧ „ Зора-2001“ взе участие , с което зарадваха местните жители и гости.

28.08.2023г.

Днес дечицата от с. Мламолово уползотвориха деня с игри и забавления.

Децата прекараха един страхотен следобед , за което се погрижи аниматор.

След забавлението на малчуганите , по – големите деца се разделиха на два отбора и играха футбол , който беше като истинско първенство.

Имаше и съдия – Георги Георгиев – който следеше стриктно мача.

09.09.2023г.

ТКНХ „ Асарско гиздило“ при НЧ „ Зора-2001“ взе участие във шести национален фолклорен фестивал „ Свири ми се , пее ми се ,оро ми се игра !“ в с. Баня общ. Разлог .

И този път ТК се върна със заслужена награда.

17.09.2023г.

Днешната екскурзия на с. Мламолово беше до гр. Хаджидимово и гр. Гоце Делчев.

Посетихме местните забележителности ,купихме си сувенири и направихме спомени.

Екскурзията беше организирана от НЧ „ Зора-2001“ и чит. секретар Вяра Георгиева.

23.09.2023г.

ТКНХ „ Асарско гиздило“ бе поканен да вземе участие в традиционния събор в с. Мали Върбовник.

Със своите хора ТК поздрави присъстващите жители и гости на селото.

14.10.2023г.

Петковден!

Както всяка година на този ден , така и тази НЧ „ Зора-2001“ спази традицията и организира екскурзия до местността „ Рупите“ и храма на Св. Петка . Екскурзиантите запалиха свещичка за здраве и след това се наслаждаваха на разходката.

След „ Рупите“ екскурзията продължи до Република Северна Македония и до комплекса

„ Лебедово езеро“

18.10.2023г.

Читалищният секретар на НЧ „ Зора-2001“ Вяра Георгиева се погрижи за есенната украса

пред Читалището .

Тя изобрази есента във всичките и детайли – от събиране на реколтата до пъстротата на есента.

Тази есенна украса пред нашето читалище показва също така , че промяната може да бъде красива.

27.10.2023г.

Националният празник на град Бобов дол.

ТКНХ „ Асарско гиздило“ при НЧ „ Зора-2001“ с ръководители Антоанета Асенова и Йорданка Божилова взе участие в празничната програма , посветена за празника на град Бобов дол.

11.11.2023г.

НЧ „ Зора-2001“ организира еднодневна екскурзия до Република Северна Македония –

Гр. Делчево- с. Калиманци – гр. Берово.

Времето беше на наша страна и позволяваше дълги разходки.

04.12.2023г.

Чит. секретар на НЧ „ Зора-2001“ се погрижи писмата за Дядо Коледа да достигнат до него ,

Като постави коледна кутия пред читалището , която малчуганите от селото могат да пускат своите писма.

Дечицата не губеха нито миг , а пускаха писмата си , знаейки , че на Коледа Добрият Старец ще дойде пред Читалището с желания от тях подарък.

15.12.2023г.

Коледно – новогодишно тържество.

Както всяка година , така и тази жителите на с. Мламолово бяха поканени на коледно – новогодишно тържество.

С песни и танци всички се забавляваха до късните часове на нощта.

24.12.2023.

В очакване на Дядо Коледа в НЧ „ Зора-2001“ в с. Мламолово.

Благодарение на Георги Евтимов Дядо Коледа ще има нов костюм.

Георги направи дарение за нашето читалище ,с което ще зарадва и най – малките.

25.12.2023г.

Коледа е !

Коледното тържество на НЧ „ Зора-2001“. То беше чакано с трепет от най – малките. Те посрещнаха дядо Коледа , а той им раздаде подаръци .

След това всички много се забавляваха с помощта на аниматор, който се грижеше за настроението на децата.

Председател : НЧ „ Зора-2001“

/Георги Кирилов/